Color Oracle - Astrodienst Guest user u1359469730
16-Jan-2017, 20:38 UT/GMT Stop rassisme - Agtergrond - Solidariteit WêreldSolidariteit Wêreld
Agtergrond: Solidariteit maak VN-aanbevelings ’n werklikheid in 2016
Solidariteit het verlede jaar groot hoogtes bereik tydens die sitting met die Verenigde Nasies se komitee vir die uitwissing van alle vorme van rassediskriminasie (CERD – Committee on the Elimination of Racial Discrimination) en is slaggereed om die saak te hervat en later vanjaar weer ons stem op ’n internasionale platform te laat hoor.
Suid-Afrika se beleid oor regstellende aksie is laasjaar onder ʼn vergrootglas geplaas nadat Solidariteit persoonlik ʼn klag by CERD ingedien het. Daar was ondermeer aangevoer dat die Suid-Afrikaanse regering die VN-konvensie wat alle vorme van rassediskriminasie verbied, minag. Ten spyte van die teenkanting en beskuldigings van die Suid-Afrikaanse regering, het Solidariteit steeds groot welslae behaal en het die vakbond in reaksie ʼn saamgestelde verslag met aanbevelings van die VN-komitee ontvang. Op grond van dié verslag moet Suid-Afrika binne twee jaar skriftelik terugvoer lewer oor hoe dié aanbevelings geïmplementeer is.
Die verslag draai nie doekies om nie en versoek ʼn verduideliking van die Suid-Afrikaanse regering rakende die impak wat regstellende aksie op indiensname, opleiding en politieke en openbare sake het. Verder stipuleer die verslag dat die regering ’n meer omvattende benadering tot statistieke moet gebruik en dat alle toepaslike statistieke in ag geneem moet word en nie net rasse-inligting nie.
Indien die Suid-Afrikaanse regering nie gehoor gee aan CERD se aanbevelings nie, is die komitee in die posisie om tydens die 2020-sitting aanbevelings te maak ingevolge waarvan dit dan van die regering verwag kan word om ’n einde te maak aan die rasgebaseerde regstellende aksie in Suid Afrika.
Dr. Dirk Hermann, bestuurshoof van Solidariteit, beskryf die besoek aan die VN as ʼn groot deurbraak. Die feit dat regstellende aksie in Suid-Afrika nou vir die eerste keer formeel op die VN se agenda geplaas is, en dat die land ’n formele verduideliking vir die beleid moet gee, skep hoё maar positiewe verwagtinge.
Solidariteit het vroeg in 2017 weggespring en met groot planne en verwagtinge vir sukses die bal aan die rol gesit. Op 15 Februarie 2017 word die VN-verslag oor rassediskriminasie saam met ʼn formele versoek om die aanbevelings toe te pas, by die Suid-Afrikaanse Menseregtekommissie inhandig.
Klik hier om die dokument te lees wat in gegee gaan word by die MRK